
Dunia 


Dunia (kutoka neno la Kiarabu ; wakati mwingine pia: 
ardhi na kwa neno asili la Kibantu ) ni gimba la angani 
ambapo juu yake tunaishi sisi binadamu na viumbehai 
wengine wengi, tukipata mahitaji yetu, kuanzia hewa ya 
kutufaa na maji. 

Dunia ni mojawapo ya sayari nane zinazozunguka Jua letu 
katika anga-nje . Kati ya sayari za mfumo wa Jua, Dunia yetu 
ni sayari ya tatu kutoka kwa Jua. 

Masafa baina yake na jua ni kilomita milioni 150 au kizio 
astronomia 1. Dunia huchukua siku 365.256 kulizunguka jua, 
na masaa 23.9345 kuuzunguka mhimili wake na upana wake 
ni kilomita 12,756. 

Dunia huwa na mwezi 1. 

Umri wa dunia hukadiriwa kuwa miaka bilioni 4.5fJ^. 



Play media 
Dunia yetu (bofya pembetatu) 


Ni mahali pekee katika ulimwengu panapojulikana kuna uhai 
ulioaminiwa kuanza miaka bilioni 3.5 iliyopita^l 

Uhai unapatikana kwa spishi milioni 10-14 za viumbe hai pamoja na 
wanadamu waliokadiriwa kuwa sasa bilioni 7.2^. 

Duniajinsi inavyozunguka kwenye 
mstari wa mhimili wake 


Umbo la dunia 


















Umbo la dunia linafanana na tufe au mpira unaozunguka kwenye mhimili wake. "Mhimili wa dunia" ni 
mstari kati ya ncha zake. 

Lakini si tufe kamili. Ina uvimbe kidogo kwenye sehemu ya ikweta; ilhali umbali kati ya ncha mbili ni 
kilomita 12,713 lakini umbali kati ya sehemu za kinyume kwenye ikweta ni km 12,756, yaani kipenyo hiki 
kinazidi takriban kilomita 43 kipenyo kati ya ncha na ncha. Tofauti hii inasababishwa na mzunguko wa 
dunia. Kani nje inasukuma sehemu za ikweta nje zaidi. Kwa hiyo mahali duniani palipo karibu zaidi na 
anga-nje si Mlima Everest kwenye Himalaya bali mlima Chimborazo nchini EkuadorJ 5 ^ 

Kwenye uso wake dunia huwa na tofauti kati ya nusutufe zake mbili. 

Nusu moja ina eneo kubwa la mabara yaani nchi kavu ambayo ni 
asilimia 47 ya sehemu hii. Kinyume nusutufe nyingine inafunikwa 
na maji ya bahari na eneo la nchi kavu ni asilimia 11 pekee za 
maeneo yake. 

Kwa jumla dunia ni sayari pekee katika mfumo wa jua yenye maji 
katika hali ya kiowevu usoni mwake. Bahari kuu ya dunia inashika 
asilimia 96.5 ya maji yote yaliyopo duniani. Maji ya bahari huwa na 
asilimia 3.5 chumvi ndani yake. 

Kwa pamoja maeneo ya maji hufunika 70.7% za uso wa dunia. Nchi 
kavu huwa na 29.3% na sehemu kubwa ya eneo la nchi kavu ni bara 
7 za Asia, Afrika, Amerika Kaskazini, Amerika Kusini, Antarktika, 

Ulaya na Australia. (Ulaya inaweza kuangaliwa pia kama sehemu ya 
Asia ikiwa kama rasi yake ya magharibi. Azimio la kutazama Australia kama bara na Greenland kama 
kisiwa tu ni azimio la hiari si la lazima). 

Maeneo ya bahari kuu ya dunia kwa kawaida hugawiwa kwa bahari kubwa 3 za Pasifiki, Atlantiki na Bahari 
Hindi. Sehemu ya chini baharini iko kwenye Mfereji wa Mariana katika Pasifiki (mita 11,034 chini ya UB). 
Kwa wastani bahari huwa na kina cha mita 3,800. 

Muundo wa dunia 





Nusutufe ya duniayenye maji mengi 


- taz. makala "Muundo wa dunia" - 


Tumeona dunia ina umbo la mviringo au tufe. Tufe hilo si 
kipande kimoja kikubwa cha mwamba thabiti. Dunia ina muundo 
ndani yake. Muundo huo unafanana kiasi na kitunguu, yaani 
dunia yetu imefanyika kwa matabaka mbalimbali yanayofuatana 
kutoka nje kwenda ndani. Kila moja lina tabia yake. 

Kimsingi wataalamu hutofautisha matabaka matatu ambayo ni: 

■ Gandaladunia 

■ Koti la dunia 

■ Kiini cha dunia 

Ganda la dunia ni sehemu imara na uhai wote tunaoujua 
unapatikana juu yake. Katikati hali ya koti na ya kiini ni ya joto 
kubwa sana na maada yake hupatikana katika hali ya giligili (si 



Matabaka yaliyopo katika muundo wa 
dunia. 

























imara, kuyeyushwa). Kila ukiingia ndani dunia inazidi kuwa ya moto mpaka ukifika ndani kabisa daraja ya 
harara hufikia nyuzi 5000-6000 °C. 


Matabaka hayo yanafanywa kwa elementi za kikemia ambazo ni feri (chuma) (32,1 %), oksijeni (30,1 %), 
silisi (15,1 %), magnesi (13,9 %), sulfuri (2,9 %), nikeli (1,8 %), kalsi (1,5 %) na alumini (1,4 %). Mabaki 
ya 1,2 % ni viwango vidogo vya elementi nyingine. Elementi hizo zinapatikana kwa hali safi au katika 
kampaundi za elementi. 

Vipimo vimeonyesha ya kwamba matabaka mawili ya koti na kiini huwa tena na mgawanyiko ndani yake, 
hivyo matabaka yafuatayo yanaweza kutofautishwa. 


Tabaka 

Kuanzia kilomita 

Ganda la nje 

0-40 

Koti lajuu 

40 - 400 

Koti la kati 

400 - 900 

Koti la chini 

650 - 2900 

Kiini cha nje 

2900 - 5100 

Kiini cha ndani 

5100-6371 


Sehemu ya juu ya koti inafanana kikemia na ganda na sehemu hizo mbili zinaitwa tabakamwamba. 
Tabakamwamba ina unene wa kilomita 50 - 100. 

Tabakamwamba imekatika katika vipande vinavyoitwa mabamba la gandunia. Vipande hivi vinaelea juu ya 
giligili ya koti la ndani. Ndiyo sababu bara lolote si la milele; kila bamba huwa na mwendo wake na ndiyo 
sababu katika historia ya dunia mabara yameachana na kuungana mara kadhaa. Kwa mfano imepimwa ya 
kwamba sehemu kubwa ya Afrika ya Mashariki ina mwendo wa kuachana na bara la Afrika na dalili yake ni 
bonde la ufa. 

Pale ambako mabamba yanapakana, volkeno nyingi zinapatikana na matetemeko ya ardhi hutokea. 

Ugasumaku wa dunia 


Dunia inazungukwa na uga 
sumaku yaani mistari ya nguvu 
ya kisumaku. Sababu yake ni 
kwamba kiini cha dunia 
kinafanywa na chuma chenye 
tabia kama sumaku kubwa. 

Tabia hiyo inasababishwa na 
mwendo wa mikondo ya chuma 
cha moto kilichoyeyuka katika 
kiini cha nje cha dunia. Mistari 
ya nguvu ya sumaku inatoka nje 
kwenye ncha ya kusini na kurudi 
ndani ya dunia kwenye ncha ya 
kaskazini. Tabia hiyo ni msingi 
wa kazi ya dira ambamo sindano 
ya dira huvutwa daima na ncha 
sumaku ya dunia na kuelekea kaskazini muda wote. 



Mnururisho unavyotoka kwenye jua na kukengeushwa na mistari ya nguvu 
ya sumaku ya ugasumaku wa dunia 



























Ugasumaku wa dunia ni kinga muhimu kwa uhai wote duniani. Dunia inapigwa muda wote na mnururisho 
kutoka jua kwa njia ya "upepo wa jua". Mnururisho huo ni nuru pamoja miale ya hatari. Ugasumaku 
unakengeusha sehemu kubwa ya mnururisho hatari hadi unapita kando ya dunia na kutofika kwenye uso wa 
dunia. 


Dunia kama mahali pa uhai 


Dunia yetu ni sayari pekee inayojulikana mpaka sasa ambapo binadamu na viumbe vingine vinaweza kuishi. 

Wanasayansi bado wanafanya ufafiti kujua kama kuna kuna viumbe hai kwenye sayari nyingine. 

Hapa kuna sababu mbili zinazofanya viumbehai kuishi duniani: 

1. dunia yetu ina umbali na jua unaofaa kwa maisha kwa sababu sayari zilizoko karibu zaidi na 
jua (k.m. Zuhura) zina joto kubwa mno na sayari zilizoko mbali zaidi kama Mrihi ni baridi mno. 

2. dunia yetu ina angahewa yenye asilimia 78 ya naitrojini, asilimia 21 ya oksijini na asilimia 1 ya 
aina nyinginezo za hewa, na kwa sababu hii uhai na maisha yanamakinika katika ardhi, 
kinyume na sayari nyinginezo. 


Uso wa dunia 


Sehemu kubwa kabisa ya dunia inafunikwa na bahari, kwani takriban 
asilimia 70 ya uso wake unafunikwa na maji ya bahari na kutokana na 
maji yote yaliyokuwepo ardhini, asilimia 97 ni maji ya bahari, na 
asilimia 3 ni maji matamu. Theluthi inayobaki ni nchi kavu kwenye 
mabara mbalimali na visiwa vingi. 

Sura ya dunia ni kilomita mraba 510,000,000, ikiwa nchi kavu 
imechukua eneo la kilomita mraba 149,430,000 na maji yamechukua 
eneo la kilomita mraba 360,570,000. 


Bahari Kuu 

Eneo lake (kilomita za mraba) 

Asilimia 

Pasifiki 

168,723,000 

46.6 

Atlantiki 

85,133,000 

23.5 

Bahari Hindi 

70,560,000 

19.5 

Bahari ya Antaktiki 

21,960,000 

6.1 

Bahari ya Aktiki 

15,558,000 

4.3 



Picha ya dunia ikionyesha 
kutokea kwa mabara kutoka 
kugawanyika kwa Pangea 
mpaka hivi leo. 


Mabara makubwa ni Asia, Afrika, Amerika Kusini na Amerika Kaskazini, Australia na Ulaya. Asia na 
Ulaya mara nyingi hutazamiwa wakati mwingine kama bara moja ya Eurasia. 

Angahewa 


Hewa iliyoko juu ya ardhi vile vile ina matabaka mbalimbali, na kila tabaka lina kazi yake. Hewa kwa jumla 
ina masafa ya kiasi cha kilomita 560 au maili 348 kuendea juu, na baada ya hapo unaingia kwenye anga-nje. 
Hewa hiyo ndiyo inayokinga viumbehai na madhara ya Jua na mnururisho wa angani ambao unaingia anga 
ya dunia na kuteremka chini. 

Tazama pia 





























Muundo wa dunia 

Madharaya ongezeko la joto Duniani 


Tanbihi 


1. [http://sp.lyellcollection.org/content/190/l/205.abstract G. Brent Dalrymple: The age of the 
Earth in the twentieth century: a problem (mostly) solved, The Geological Society of London 
2001] 

2. [http://www.talkorigins.org/faqs/faq-age-of-earth.html Chris Stassen, The Age of the Earth, (The 
Talk Origins Archive, 2005) 

3. Schopf, JW, Kudryavtsev, AB, Czaja, AD, and Tripathi, AB. (2007). Evidence of Archean life: 
Stromatolites and microfossils. Precambrian Research 158:141-155. 

4. http://www.worldometers.info/world-population/ 

5. Robert Krulwitch, The 'Highest' Spot on Earth? (http://www.npr.org/templates/story/story.php7st 
oryld=9428163) Mlima Everest ni mlima mrefu duniani wenye kimo cha juu ya uwiano wa 
bahari; lakini Chimborazo (mita 6,268 juu ya UB) iko karibu na ikweta, hivyo msingi wake uko 
juu ya uvimbe wa ikweta, kwa hiyo ni mahali ambako ni mbali zaidi na kitovu cha dunia na 
karibu zaidi na mwezi! 


Marejeo 


■ Cesare Emilliani: Planet Earth. Cosmology, Geology, and the Evolution of Live and 
Environment. Cambridge University Press 1992, ISBN 0-521-40949-7 

■ Comins, Neil F. (2001). Discovering the Essential Universe (2nd ed.). W. H. Freeman. 

Bibcode:2003deu..book.C. ISBN 0-7167-5804-0. 


Viungo vya nje 


■ Earth - Profile (http://solarsystem. nasa.gov/planets/profile. cfm?Object=Earth) - Solar System 
Exploration (http://solarsystem.nasa.gov/) - NASA. 

■ Earth - Climate Changes Cause Shape to Change (http://www.nasa.gov/centers/goddard/eart 

handsun/earthshape.html) - NASA. 

■ Earth - Geomagnetism Program (http://geomag.usgs.gov/) - USGS. 

■ Earth - Astronaut Photography Gateway (http://wayback.archive.org/web/20090430041323/htt 
p://eol.jsc.nasa.gov/Coll/weekly.htm) - NASA. 

■ Earth - Observatory (http://earthobservatory.nasa.gov/) - NASA. 

■ Earth - Audio (29:28) - Cain/Gay - Astronomy Cast (2007) (http://www.astronomycast.com/sta 

rs/episode-51-earth/). 

■ Earth - Videos - International Space Station: 


■ Video (01:02) (https://www.youtube.com/watch?v=74mhQyuyELQ) - Earth (time-lapse). 

■ Video (00:27) (https://www.youtube.com/watch?v=l6ahFFFQBZY) - Earth and Auroras 
(time-lapse). 



Makala hii kuhusu mambo ya sayansi bado ni mbegu. 

Je, unajua kitu kuhusu Dunia kama historia yake au mahusiano 
yake na mada nyingine? 

Labda unaona habari katika Wikipedia ya Kiingereza au lugha 
nyingine zinazofaa kutafsiriwa? 

Basi unaweza kuisaidia Wikipedia kwa kuihariri na kuongeza 
habari (https://sw.wikipedia.org/w/index.php?stub&title=Dunia& 

action=edit). 

























Mradi wa Astronomia 


Astrowik! 


Makala hii imewahi kukaguliwa na kuboreshwa kwenye warsha 
ya pamoja ya Jenga Wikipedia ya Kiswahili, Wikimedia Community User 
Group Tanzania na ASSAT. Imepewa hali ya ulinzi. Tunaomba mapendekezo 
yote ya usahihisho na nyongeza zipelekwe kwanza kwenye ukurasa wa 
majadiliano 


Rudishwa kutoka "https://sw.wikipedia.Org/w/index. php?title=Dunia&oldid=1095543" 


Ukurasa huu umebadilishwa kwa mara ya mwisho tarehe 15 Desemba 2019, saa 09:51. 

Maandishi yanapatikana chini ya leseni ya Creative Commons Attribution-ShareAlike License; matakwa mengine 
yanaweza kutakiwa. Tazama maelezo zaidi ya Matakwa ya Utumiaji. 











